Kataloniya jyeneralitatiga «Kataloniya uchun birgalikda» (Junts per Catalunya) guruhi nomzodi Joakim (Kim) Torra yangi rahbar etib saylandi. Bu haqda Europa Press xabar bergan. Uning nomzodi 66 deputat tomonidan qo‘llab-quvvatlangan, 65 nafari qarshi chiqqan. Yana 4 nafar deputat betaraf qolgan. Qayd etilishicha, muxtoriyatning va partiyaning sobiq rahbari Karles Puchdemon bu jarayonni Berlindan turib kuzatib borgan. Foto: Twitter O‘tgan yilning 27 oktabr kuni Ispaniya bosh vaziri Mariano Raxoy Puchdemonni Kataloniya jyeneralitati rahbarligi lavozimidan chetlatgandi. Shundan so‘ng, rasmiy Madrid Konstitutsiyaning 155-moddasini, qaysiki muxtoriyatning o‘z-o‘zini boshqarish vakolatlarini cheklovchi moddani amalga kiritgandi.